# **חוגגים את שנת התרנגול**

השנה הסינית הבאה עלינו לטובה היא [שנת התרנגול](https://en.wikipedia.org/wiki/Rooster_%28zodiac%29). ככל שאנחנו מתרחקים מחגיגות השנה האזרחית החדשה, ברצוני לברך את היזם הסיני ואת היזמית הסינית, יהיה מי שיהיה ותהיה מי שתהיה. קל לדעת מתי היזם הסיני עושה משהו חכם - צריך רק להסתכל על הפרצופים של תואמיו המערביים; הם [מוריקים מקנאה](http://idioms.thefreedictionary.com/green%2Bwith%2Benvy). אין לי הסבר אחר לקנאה הטהורה שחשים הרבה יזמים או יזמים מתוסכלים במערב, וזעקות השבר שלהם לנוכח הסינים שמעתיקים מוצרים מפרסומים גלויים לכל ברשת האינטרנט.

שלא תהיה אי הבנה. אני לא מביע תמיכה בהפרת זכויות קניין רוחני. אם בוצעה הפרת פטנט, סימן מסחרי או זכויות יוצרים, אני תומך לגמרי באכיפת הזכויות. מה שאני מתנגד לו זה הטענה הדמיונית שליזם יש זכויות על מוצר שפורסם באתר [מימון המונים](http://www.crowdfunding.com/) כאשר בפועל, היזם לא טרח לרשום ***שום***זכות. אנחנו שומעים על הזכויות הדמיוניות האלה כשחברה סינית מעתיקה את הרעיון, ומכיוון שהם מייצרים כל כך מהר ומשיקים את המוצר בשוק, ומכיוון מזהים את ההזדמנות הטמונה ב*רעיונות חדשניים שפורסמו באופן חופשי,* בסופו של יום הם משווקים את המוצר שפורסם הרבה לפני שהיזם המקורי מצליח למכור את המוצר ויוצר נוכחות **אמיתית** בשוק.

מילות המפתח לעיל הם:

* 'זכויות ***דמיוניות***', מכיוון שהיזם לא דאג להבטיח שום זכות, לפחות לא כשהוא פרסם באתר מימון ההמונים;
* 'רעיונות חדשניים שפורסמו ***באופן חופשי***', מונח המתאר בדיוק את מה שהיזם עושה כשהוא מציג את המוצר באתר אינטרנט הזמין לכל; ו-
* '*נוכחות* ***אמיתית*** *בשוק*', מכיוון שבניגוד למעתיקן הסיני, ליזם עדיין אין מוצר למכירה.

כך שכל חטאו של המעתיקן זה שהוא זיהה רעיון טוב שאינו מוגן בזכויות יוצרים כשהרעיון היה מול הפרצוף שלו, והוא דאג להכניס אותו לשוק במהירות. יש יזמים שלא אוהבים את זה - הם היו מתים שתהיה להם התושייה, היכולת לזהות הזדמנות ולפעול בהתאם - כמו היזמים הסינים.

**אני יזם. מה עלי לעשות?**

כיזם עם רעיון מקורי, מה כדאי לך לעשות אם אתה רוצה לגייס כסף באתר מימון המונים, עכשיו כשאתה יודע שזה לא חכם לעשות זאת בלי הגנה ושיש סיכוי טוב שיעתיקו ממך?

האמת היא שזה די פשוט. **תרשום** את הפטנט שלך, הזכויות על העיצוב ועל סימני המסחר, או לפחות תתחיל בתהליך לפני שאתה מפרסם את המוצר בפומבי. **דון** בתכניות שלך עם עורך דין לענייני פטנטים - רצוי עורך דין שמכיר היטב את השוק הסיני ויש לו קשרים בו, ו**בקש ייעוץ** מה לעשות. לא תוכל לעצור את ההעתקות בהתחלה, אבל הרגע שיהיו לך זכויות רשומות, תוכל **להגן** על הזכויות שלך.

**תסתכל על חצי הכוס המלאה**

לבסוף, קח בחשבון את התרחיש הזה: חברה סינית העתיקה את הרעיון שלך והפיצה אותו בתפוצה ויראלית בכל רחבי הרשת. עכשיו מיליארד אנשים יודעים על ההמצאה שלך מבלי שהיית צריך לנקוף אצבע. דמיין את האפשרויות שלך אם יש לך זכויות קניין רוחני, ועכשיו אתה יכול להתחיל לאכוף את הזכויות הבלעדיות שלך בשוק שכבר מכיר היטב את המוצר שלך.

חצי הכוס המלאה לא רעה בכלל, נכון?

שנה סינית חדשה טובה לכולנו! שמור על [קשר](http://www.jmbdavis.com/professionals/jeremy-m-ben-david-2/)!